Keďže v rokoch 1939 a 1940 (kvôli vojne) ako aj 1949 a 1956 (iné dôvody) sa turnaj neuskutočnil, do roku 2013 (vrátane) bolo odohraných 87 ročníkov, v ktorých sa z prvenstva v turnaji tešilo 28 tímov. Najčastejšími víťazmi boli domáci HC Davos (15 krát) a Team Canada (13 krát). V roku 1932 mal turnaj dvoch víťazov potom čo sa finálový zápas medzi britským Oxford University a česko-slovenským LTC Praha skončil aj po predĺžení nerozhodne 0 – 0.